Airbnb joutuu muuttamaan palveluaan Euroopan komission kehotuksesta: muun muassa lopullinen hinta selkeästi näkyviin - Markkinointi & Mainonta
TIVI 12.7. 09:55
Maailmanlaajuisesti suosittu majoitushakupalvelu Airbnb tekee muutoksia palveluunsa.
Euroopan komission kehotuksesta Airbnb tulee muuttamaan tapaa, jolla se esittää hakutuloksia niin verkkosivuillaan kuin mobiilisovelluksissaan.
Komissio ja EU:n kuluttajaviranomaiset antoivat kehotuksen kesällä 2018.
Uudistusten myötä käyttäjä näkee muun muassa lopullisen hinnan heti hakutuloksissa. Aiemmin hinta on voinut nousta varausta tehdessä erinäisten lisäkulujen vuoksi, jotka ovat voineet olla pakollisia.
Jatkossa palvelusta näkee myös selvästi, onko majoituksen tarjoaja yksityinen henkilö vai yritys. ”Tämä on tärkeää, koska yksityisiin ja ammattimaisiin majoittajiin sovelletaan lainsäädännössä erilaisia vastuita ja velvoitteita”, Euroopan komission tiedotteessa kerrotaan.
Airbnb:hen tulee myös helposti löydettävissä oleva linkki EU:n riidanratkaisupalveluun.
”Airbnb on neuvottelujen tuloksena parantanut ja selkeyttänyt tapaa, jolla se esittää majoitustarjontansa kuluttajille. Nyt esitystapa on EU:n kuluttajalainsäädännössä asetettujen normien mukainen”, tiedotteessa sanotaan.
26.4. 08:37
Airbnb pyrkii sisällöntuottajaksi: "Emme rajaa tätä vain videoon"
Trump sai suuren voiton – Airbnb iskee takaisin kantaa ottavalla mainoksella